Inger Lise Belsvik er norskur grafikari, teknari og myndprýðari. Hon er fødd 19. mars 1961 í Sandnes. Hon hevur útbúgving í grafiskum samskifti frá Stavanger og í myndprýðing frá Kingston University í Onglandi. Hon hevur verið gestanæmingur á Statens håndverks- og kunstindustriskole. Belsvik hevur m. a. myndprýtt fleiri myndabøkur og yrkingasøvn fyri børn. Hon býr og arbeiðir í Oslo.